Eesti NSV Teataja 1958 nr 15 art 246


Tekst 
Eesti NSV Ülemnõukogu ja Eesti NSV Ülemnõukogu
Presiidiumi poolt vastuvõetud aktide avaldamise
korra ja jõustumise tähtaegade täpsustamiseks Eesti
NSV Ülemnõukogu Presiidium otsustab:

1. Määrata kindlaks, et Eesti NSV Ülemnõukogu
poolt vastuvõetud seadused, otsused ja teised aktid
ning Eesti NSV Ülemnõukogu Presiidiumi seadlused
ja otsused avaldatakse Eesti NSV Teatajas eesti ja
vene keeles hiljemalt 7 päeva jooksul pärast nende
aktide vastuvõtmist.

2. Eesti NSV Ülemnõukogu, aga samuti ka Eesti
NSV Ülemnõukogu Presiidiumi aktid, mis omavad
üldist tähtsust, avaldatakse ajalehtedes «Rahva Hääl»
ja «Sovetskaja Estonia». Vajalikel juhtudel võidakse selliseid akte avaldada
kä raadio kaudu või edasi anda telegraafi teel.

3. Eesti NSV Ülemnõukogu Presiidiumi seadlused
ja otsused, mis ei oma üldist tähtsust ega normatiivset
iseloomu, saadetakse vastavatele asutustele ja
organisatsioonidele, kes teevad need aktid teatavaks
neile isikuile, kellede suhtes neid akte rakendatakse.
Vastavalt Eesti NSV Ülemnõukogu Presiidiumi
otsusele võidakse selliseid akte mitte avaldada.

4. Eesti NSV Ülemnõukogu poolt vastuvõetud
seadused, otsused ja teised aktid ning Eesti NSV"
Ülemnõukogu Presiidiumi seadlused ja otsused, mis
omavad üldnormatiivset iseloomu, jõustuvad kogu
Eesti NSV territooriumil üheaegselt 10 päeva möödudes
pärast nende avaldamist ajalehtedes «Rahva
Hääl» ja «Sovetskaja Estonia» või Eesti NSV Teatajas,
kui neis aktides enestes pole ära määratud mõni
teine jõustumise tähtaeg.

Need aktid, mis vastavalt käesoleva seadluse p. 2
enne Eesti NSV Teatajas avaldamist avaldati ajalehtedes
«Rahva Hääl» ja «Sovetskaja Estonia»,
jõustuvad 10 päeva möödumisel nende avaldamisest
nimetatud ajalehtedes.

Kõik teised aktid, mis ei oma üldnormatiivset iseloomu,
jõustuvad nende vastuvõtmise momendil, kui
neis aktides enestes pole ära määratud mõni teine
jõustumise tähtaeg.

5. Eesti NSV Ülemnõukogu Presiidiumi seadlused
ja otsused, mis ei ole avaldatud vastavalt käesoleva
seadluse punktile 3, jõustuvad momendil, mil nad
saabuvad vastavale asutusele või organisatsioonile, kui
neis aktides enestes pole ära määratud mõni muu
jõustumise tähtaeg.

6. Seoses käesoleva seadluse vastuvõtmisega teha
ülesandeks Eesti NSV Ministrite Nõukogule:

a) kindlaks määrata Eesti NSV Ministrite Nõukogu
määruste ja korralduste avaldamise ja jõustumise
kord;

b) tühistada need Eesti NSV valitsuse aktid, mis
seoses käesoleva seadluse vastuvõtmisega on kaotanud
kehtivuse.

7. Käesolev seadlus esitada kinnitamiseks Eesti
NSV Ülemnõukogule.

Eesti NSV Ülemnõukogu Presiidiumi Esimees J. E i c h f e l d.
Eesti NSV Ülemnõukogu Presiidiumi Sekretär A. K r ü n d e l.
Tallinn, 29. novembril 1958.

Vaata ka 
Eesti NSV Ülemnõukogu Presiidiumi 16.11.1965 otsus nr 196 "«Eesti NSV Ülemnõukogu ja Valitsuse Teataja» väljaandmise kohta"
Eesti Vabariigi Ülemnõukogu Presiidiumi 10.05.1990 seadlust "Riigi Teataja väljaandmise kohta"

Autoriõigused 
Tekst on avaldatud vastavalt Eesti "Autoriõiguse seadusele" (RT I 1992, 49, 615; RT I, 19.03.2019, 55), mille § 5 punkt 3 kohaselt ei rakendata autoriõiguse seadust "õigusaktidele ja haldusdokumentidele (seadused, seadlused, määrused, põhimäärused, juhendid, käskkirjad) ning nende ametlikele tõlgetele".

Algallikas 
Tekst avaldati: Eesti NSV Teataja (Eesti NSV Ministrite Nõukogu asjadevalitsus, 1958), 10. detsembril 1958, nr 15, art 246, lk 467–468.

Õigusaktid
Eesti NSV Teataja